Joju George ജോജു ജോര്ജിന്റെ വാഹനം അടിച്ചുതകര്ത്തു കോണ്ഗ്രസ് പ്രവര്ത്തകര്ക്കെതിരെ കേസ് ഇന്ധന വിലവര്ദ്ധനവില് പ്രതിഷേധിച്ച് റോഡ് ഉപരോധിച്ച് സമരം ചെയ്തതിനും അതിനെതിരെ പ്രതികരിച്ച നടന് ജോജു ജോര്ജിന്റെ Joju George വാഹനം തല്ലിത്തകര്ത്തതിനും കോണ്ഗ്രസ് Congress പ്രവര്ത്തകര്ക്കെതിരെ പോലീസ് കേസെടുത്തു. അതേസമയം ജോജു വനിതാ പ്രവര്ത്തകരെ കയറിപിടിക്കാന് ശ്രമിച്ചെന്ന പേരില് മഹിളാ കോണ്ഗ്രസ് പ്രവര്ത്തകര് നല്കിയ പരാതിയില് വിശദമായ പരിശോധനയ്ക്ക് ശേഷം കേസെടുക്കണോ എന്ന കാര്യം തീരുമാനിക്കുമെന്ന് അധികൃതര് പറഞ്ഞു. ജോജു മദ്യപിച്ചെത്തിയാണ് പ്രശ്നം ഉണ്ടാക്കിയതെന്ന ആരോപണം കോണ്ഗ്രസ് ഉയര്ത്തിയിരുന്നെങ്കിലും വൈദ്യപരിശോധനയില് ജോജു മദ്യപിച്ചിട്ടില്ലെന്ന് തെളിഞ്ഞതോടെ കേസ് എടുക്കേണ്ട സാഹചര്യമില്ലെന്ന് പോലീസ് പറഞ്ഞു.ഇന്ധന വിലവര്ദ്ധനവിനെതിരെ കോണ്ഗ്രസ് നടത്തിയ സമരത്തില് അരമണിക്കൂറോളം ഗതാഗത തടസം നേരിട്ടതിനെ തുടര്ന്നാണ് നടന് ജോജു പ്രതിഷേധവുമായി റോഡിലിറങ്ങിയത്.വൈറ്റില ഭാഗത്ത് നിന്ന് സിനിമയുമായി ബന്ധപ്പെട്ട ചര്ച്ചയ്ക്ക് പോകുമ്ബോഴാണ് ജോജു സമരത്തില് കുടുങ്ങിയത്. വാഹനത്തില്നിന്നിറങ്ങിയ ജോജു സമരക്കാരുടെ അടുത്തെത്തി രോഷാകുലനായി തന്റെ പ്രതിഷേധം അറിയിക്കുകയായിരുന്നു. ഇതേ തുടര്ന്ന് ജോജുവും പ്രവര്ത്തകരും തമ്മില് വാക്പോര് ഉണ്ടാവുകയും ജോജുവിന്റെ ലാന്ഡ് റോവര് ഡിഫന്ഡര് കാറിന്റെ ചില്ല് ചിലര് അടിച്ചുതകര്ക്കുകയും താരത്തെ കൈയേറ്റം ചെയ്യാന് ശ്രമിക്കുകയും ചെയ്തതിനെ തുടര്ന്ന് പോലീസുകാര് ജോജുവിന്റെ വാഹനത്തില് കയറിയിരുന്ന് സുരക്ഷ ഉറപ്പാകുകയായിരുന്നു.സംഭവത്തില് വഴിതടഞ്ഞതിന് കേസ് രജിസ്റ്റര് ചെയ്യുമെന്ന് സിറ്റി പൊലീസ് ഡപ്യൂട്ടി കമ്മീഷണര് ഐശ്വര്യ ഡോങ്റെ അറിയിച്ചിരുന്നു. സംഭവ സ്ഥലത്തെ വീഡിയോ ദൃശ്യങ്ങള് പരിശോധിച്ചതിന് ശേഷമാണ് പോലീസ് ഇപ്പോള് കേസ് എടുത്തിരിക്കുന്നത്.അതേസമയം, വാഹനം തകര്ത്തതില് കോണ്ഗ്രസിന് പങ്കില്ലെന്നും അത് സമരത്തിന് പിന്തുണയര്പ്പിച്ച് എത്തിയ ആരോ ചെയ്തതാണെന്നും ജോജു ജോര്ജിനെതിരേ പരാതി നല്കുമെന്നും എറണാകുളം ഡിസിസി അധ്യക്ഷന് മുഹമ്മദ് റിയാസ് പറഞ്ഞു.Joju George ജോജുവിന് സല്യൂട്ട് ഇല്ലേ ഷാഫീ? ഷാഫി പറമ്ബിലിന്റെ പഴയ പോസ്റ്റ് കുത്തിപ്പൊക്കി നെറ്റിസണ്സ്കൊച്ചിയില് കോണ്ഗ്രസ് പാര്ട്ടിയുടെ ഇന്ധനവില വര്ദ്ധനവിനെതിരെയുള്ള പ്രതിഷേധത്തിനിടെ നടന് ജോജു ജോര്ജ് തെരുവിലിറങ്ങി പ്രതിഷേധിച്ചത് ചര്ച്ചയായ സാഹചര്യത്തില് ഷാഫി പറമ്ബിലിന്റെ പഴയ പോസ്റ്റ് കുത്തിപ്പൊക്കി നെറ്റിസണ്സ്. 2013 ല് സി.പി.എം. വഴിതടഞ്ഞുകൊണ്ടുള്ള സമരത്തില് പ്രതിഷേധിച്ച യുവതിക്ക് ഷാഫി പറമ്ബില് ഫേസ്ബുക്ക് പോസ്റ്റിലൂടെ പിന്തുണയും അഭിനന്ദനവും അറിയിച്ചിരുന്നു.ഇന്നിപ്പോള് സമാന വിഷയത്തില് ജോജുവിനെ അഭിനന്ദിക്കുമോ എന്നാണു അറിയേണ്ടത്. ഷാഫി പറമ്ബിലിന്റെ ഫേസ്ബുക്ക് പേജിലെ പോസ്റ്റുകള്ക്ക് കീഴില് ചോദ്യങ്ങളുമായി അവര് എത്തിക്കഴിഞ്ഞു. Joju George അന്ന് ജോജു ജോര്ജ് ഒച്ചയെടുത്തത് ഹോട്ടലിനു മുന്നിലെ യാചകന് വേണ്ടി ഫേസ്ബുക്ക് കുറിപ്പ്സി.പി.എം. നേതാക്കളോട് ഇരുചക്രവാഹനത്തിലെത്തിയ യുവതി വഴിതടയല് സമരത്തിനെതിരെ പൊട്ടിത്തെറിക്കുന്നതാണ് വിഷയം. അന്ന് ഇത്തരം സമരരീതികളെ വിമര്ശിച്ച് ഷാഫി രംഗത്തുവന്നിരുന്നു. യുവതിയെ പിന്തുണയ്ക്കുകയും ചെയ്തു. ഇന്ന് ജോജുവിന് സല്യൂട്ടും പിന്തുണയും കൊടുക്കുന്നില്ലേ എന്ന് ചോദിച്ച് സിപിഎം പ്രവര്ത്തകര് ഷാഫിയുടെ പേജിന് താഴെ സമ്മേളിക്കുകയാണ്.